A Bizottság 2028/93/EGK rendelete

(1993. július 26.)

a 3143/85/EGK és az 570/88/EGK rendelet szerint értékesített vaj beraktározása legkésőbbi időpontjának megállapításáról szóló 1609/88/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2071/92/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

tekintettel a legutóbb a 2045/91/EGK [3] rendelettel módosított, a vaj- és tejszínpiacon történő intervenció általános szabályainak megállapításáról szóló, 1968. július 15-i 985/68/EGK tanácsi rendeletre [4] és különösen annak 7a. cikkére,

mivel a legutóbb az 1756/93/EGK rendelettel [5] módosított, a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló, 1985. november 11-i 3143/85/EGK bizottsági rendelet [6] 1. cikkének értelmében az értékesítendő vajat legkésőbb egy megállapítandó időpontig be kellett tárolni; mivel ugyanez vonatkozik a legutóbb az 1813/93/EGK rendelettel [7] módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendeletben [8] megállapított rendelkezések szerint értékesített vajra is;

mivel a legutóbb az 1761/93/EGK rendelettel [9] módosított 1609/88/EGK rendelet [10] megállapítja a 3143/85/EGK és az 570/88/EGK rendelet alapján értékesített vaj betárolásának legkésőbbi időpontját;

mivel a német intervenciós hivatal birtokában van a korábbi Német Demokratikus Köztársaság területén előállított, 1991 áprilisa és júliusa között betárolt vajkészlet; mivel tovább húzódó raktározása esetén valószínűleg jelentősen romlik az említett vaj minősége; mivel ezért elsősorban ezt a vajat célszerű értékesíteni, és ebből a célból módosítani kell a betárolásra vonatkozóan az 1609/88/EGK rendeletben megállapított legkésőbbi időpontokat;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1609/88/EGK rendelet 1. cikke a következő bekezdéssel egészül ki:

"A fenti időpontok ellenére az "Export-Qualität" osztályba sorolt német vajat legkésőbb 1991. augusztus 1-jéig kellett betárolni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 26-án.

a Bizottság részéről

René Steichen

a Bizottság tagja

[1] HL L 215., 1992.7.30., 64. o.

[2] HL L 148., 1968.6.28., 13. o.

[3] HL L 187., 1991.7.13., 1. o.

[4] HL L 169., 1968.7.18., 1. o.

[5] HL L 161., 1993.7.2., 48. o.

[6] HL L 298., 1985.11.12., 9. o.

[7] HL L 166., 1993.7.8., 16. o.

[8] HL L 55., 1988.3.1., 31. o.

[9] HL L 161., 1993.7.2., 63. o.

[10] HL L 143., 1988.6.10., 23. o.

--------------------------------------------------